open-index/open-wikipedia-markdown huggingface dataset:
மடலேறுதல்

**மடல் ஊர்தல்** (மடலூர்தல்) என்பது சங்ககால வழக்கங்களில் ஒன்று. இதனை **மடலேறுதல்** என்றும் கூறுவர். தலைவன் தான் விரும்பிய தலைவியை அடைவதற்காக மடலூர்தல் வழக்கம். காதலில் தோல்வியுற்ற சங்ககாலத் தலைவன், ஊரார் தன் காதலை உணரும் பொருட்டு மேனியில் சாம்பலைப் பூசிக் கொண்டு யாரும் சூடாத எருக்கு போன்ற மலர்களைச் சூடிக் கொண்டு பனைமரத்தின் அகன்ற மடல்களால் செய்யப்பட்ட குதிரை ஒன்றில் ஊர்ந்து காண்போர் கேட்கும் வண்ணம் தலைவியின் பெயரைக் கூவிக்கொண்டு செல்தல் ஆகும். இது இழிவான ஒன்றாக கருதப்படுகிறது. எனவே தன்னைச் சந்திக்க மறுக்கும் தலைவியிடம் தோழி மூலம் நான் மடலேறி விடுவேன் என்ற காமம் மிகுந்த தலைவன் சொல்வது உண்டு. காமம் மிகுந்த ஆடவர்க்கு மட்டுமே மடலேறுதல் உண்டு. பெண்கள் மடலேறியதாய் சங்கப்பாடல்கள் இல்லை. என்ன நிலை நேர்ந்தாலும் பெண் இந்த வழக்கத்தை மேற்கொள்வது இல்லை. ஆனால் பக்தி பாவத்தில் தங்களைப் பெண்ணாய் பாவித்துப் பாடிய ஆழ்வார்கள் சிலர், பெண்டிர் மடலேறியதாய்ப் பாடி உள்ளனர். ஒரு முறை மடலேறிய தலைவன் காதலி திருமணத்திற்கு ஒத்துக் கொள்ளவில்லையென்றால் மறுமுறை மடலேறுவதில்லை. தன் வாழ்வை முடித்துக் கொள்வான். 

தன்னை விரும்பாத பெண்ணுக்காக மடலூர்வேன் என்று தலைவன் சொன்னால், அது கைக்கிளை ஒழுக்கம். மடலூர்ந்து வந்து ஒருத்தியைப் பெறுவது பெருந்திணை ஒழுக்கம். மடலூர்தல் என்பது தலைவனும் தலைவியும் விரும்பி, பெற்றோர் பெண்ணைத் தர மறுக்கும்போதும் நிகழ்வது.

## மடல் - விளக்கம்
தலைவியை அடைய முடியாத தலைவன், உடம்பெல்லாம் திருநீறு பூசிக் கொண்டு, கையில் தலைவியின் ஓவியம் கொண்ட கிழியுடன் நாற்சந்தியில் பனை மட்டையால் செய்யப்பட்ட குதிரை மீதேறி நிற்க, பிறர் அதனை இழுத்துச் செல்வர். தலைவன் தலைவி நினைவாகவே இருப்பான். பனை மட்டையால் செய்யப்பட்ட குதிரை வடிவம் 'மடல்' ஆகும்.

இந்நிகழ்வால் தலைவன் தலைவியை அடைய முடியாமல் தவிப்பது ஊராருக்குத் தெரிய வந்து, தலைவனின் துயர் காணும் ஊரார், அவனுடன் தலைவியைச் சேர்த்து வைக்க எடுக்கும் முயற்சியால் தலைவன் தலைவியை அடைய வாய்ப்பு ஏற்படும்.

*மடல் கூறல்*, *மடல் விலக்கு* என இருநிலைகளை நம்பி அகப்பொருள் முன் வைக்கிறது. தலைவன் தலைவியை அடைய மடல் ஏறுவேன் என்று கூறுவது மடல் கூறல். தலைவனை மடல் ஏறவேண்டாம் எனத் தடுப்பது மடல் விலக்கு.

## தமிழ் இலக்கியத்தில்
### தொல்காப்பியம்

### சங்க நூல்
மடலூரும் தலைவன் அணிந்துகொள்ளும் மாலையில் பூளை, ஆவிரை, எருக்கு ஆகிய பூக்கள் தொடுக்கப்பட்டிருக்கும். 

### திருக்குறள்
*காமத்தில் துன்புறுபவர்களுக்கு மடலூர்தல்தான் வலிமை . 
*தாங்கமுடியாவிட்டால் வெட்கத்தை விட்டுவிட்டு மடலேறுவர்.  
*காமுற்றவர் மடலேறுவர்.  
*அவள்தான் என்னை மடலேறும் நிலைக்கு ஆளாக்கினாள்  
*இரவெல்லாம் தூக்கமின்றி மடலூர்தல் பற்றியே நினைத்துக்கொண்டிருக்கிறேன்  
*கடல் போல் காமம் இருக்கும்போதும் பெண் மடலேறுவது இல்லை. அதனால் ஆணைவிடப் பெண்ணே மேலானவள். 

## மடல் (சிற்றிலக்கியம்)
மடலேறுதலைப் பாடும் நூல் மடல் எனப்படுகிறது. தமிழில் மடல் வகை சிற்றிலக்கியங்களின் முன்னோடியாக உள்ளவை திருமங்கை ஆழ்வாரால் இயற்றப்பட்ட பெரிய திருமடலும் சிறிய திருமடலும் ஆகும். இவை பெண்கள் மடலூர்தல் இல்லை என்ற பழைய மரபை மாற்றி, திருமங்கை ஆழ்வார் மிகுந்த பக்தியால் இறைவனைத் தலைவனாகவும் தன்னைத் தலைவியாகவும் பாவித்து மடலேறுவதாகக் கூறுவதாக அமைந்துள்ளன.

## அடிக்குறிப்பு

பகுப்பு:சங்க காலப் பண்பாடு
நிஜங்கள்

**நிஜங்கள்** (*Nijangal*) 1982-ஆம் ஆண்டில் வெளியான தமிழ்த் திரைப்படம். இதில் சிவகுமார், மேனகா முக்கியக் கதாபாத்திரங்களில் நடித்திருந்தனர்.

## பாடல்கள்
இத்திரைப்படத்திற்கு எம். பி. சீனிவாசன் இசையமைத்திருந்தார். 
# உன் காதொடு காதொரு சேதி - எஸ். பி. பாலசுப்பிரமணியம், எஸ். பி. சைலஜா 

## வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=nijangal 

பகுப்பு:1982 தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
உரையாசிரியர்கள் (காலநிரல்)

பண்டைய தமிழ் இலக்கண நூல்கள் நூற்பாக்களாகவும்,  இலக்கிய நூல்கள் பாடல்களாகவும் அமைந்திருந்தன. இவை சுருக்கம், மனத்தில் பதியும் எளிமை முதலான பாங்குகளுடன் எழுதப்பட்டவை. உரைநடைப் பாங்கில் பேசும் மக்களுக்குப் புரிவதற்காக அந்த இலக்கண, இலக்கிய நூல்களுக்கு உரைநூல்கள் தோன்றின. இத்தகைய **உரைநூல்களை எழுதிய பல ஆசிரியர்களின் காலநிரல்** எளிய ஒப்பு நோக்குக்காக இங்கு தரப்படுகிறது.
* எட்டாம் நூற்றாண்டுக்கு முன்னர் எந்த உரைநூலும் எழவில்லை. நக்கீரர் இறையனார் அகப்பொருள் உரை இக்காலத்தில் தோன்றியது. 

## 9 ஆம் நூற்றாண்டு
* தமிழ்நெறி விளக்கம் என்னும் இலக்கண நூலுக்கு நூலாசிரியரே உரையும் எழுதியுள்ளார்.

## 10 ஆம் நூற்றாண்டு
* மணக்குடவர் திருக்குறளுக்கு உரை எழுதினார். இவர் சைவர்
* நீலகண்டனார் என்னும் சைவர் நக்கீரரின் இறையனார் களவியல் உரையை எழுதிவைத்தார்.
* ஆத்திரையன் பேராசிரியன் என்னும் சைவர் தொல்காப்பியம் பொதுப்பாயிரம் பகுதிக்கு உரை எழுதினார்.

## 11 ஆம் நூற்றாண்டு
இலக்கிய உரைகள்
* சிலப்பதிகாரம் அரும்பத உரையாசிரியர்
* பரிப்பெருமாள் திருக்குறள் உரை. இவர் சைவர்
இலக்கண உரைகள்
* யாப்பருங்கல உரையாசிரியர். இவர் சைனம்
* குணசாகரர் - யாப்பருங்கலக் காரிகை உரையாசிரியர். இவர் சைனர்.
* இளம்பூரணர் - தொல்காப்பியம் முழுமைக்கும் உரை எழுதியவர். இவர் சைனர்.

## 12 ஆம் நூற்றாண்டு
இலக்கிய உரைகள்
* புறநானூறு 266 பாடல்களுக்கு உரை எழுதிய 'பழைய உரை' ஆசிரியர்.
* அடியார்க்கு நல்லார் சிலப்பதிகார உரை (சைவம்)
* திருக்கோவையார் 'பழைய உரை' எழுதியவர்
இலக்கண உரை
* பெருந்தேவனார் (வீரசோழிய உரையாசிரியர்)

## 13 ஆம் நூற்றாண்டு
இலக்கிய உரை
* காலிங்கர் - திருக்குறள் உரை
* பரிமேலழகர் - திருக்குறள் உரை, பரிபாடல் உரை - வைணவர்
* பழைய உரையாசிரியர்கள்
** திருமுருகாற்றுப்படை பழைய உரை
** ஐங்குறுநூறு பழைய உரை
** அகநானூறு பழைய உரை
** பதிற்றுப்பத்து பழைய உரை
* பதுமனார் - நாலடியார் உரை (சைவம்)
* தருமனார் - நாலடியார் உரை (சைவம்)
* நாலடியார் விளக்கவுரை ஆசிரியர்
* பேராசிரியர் (திருக்கோவையார் உரையாசிரியர்)(சைவம்)
* பலர் - பதினெண்கீழ்க்கணக்கு நூல்களின் உரையாசிரியர்கள்
இலக்கண உரை
* வச்சணந்திமாலை உரையாசிரியர் (சைனம்)
* பேராசிரியர் - தொல்காப்பியம் பொருளதிகார உரை (சைவம்)
* இராசபவித்திர பல்லவதரையர் - அவிநயம் நூலும் உரையும் (சைனம்) (இப்போது கிடைக்கவில்லை)
* சேனாவரையர் - தொல்காப்பியம் சொல்லதிகாரம் உரை (சைவம்)
* நாற்கவிராச நம்பி - நம்பியகப்பொருள் நூலும் உரையும் (சேனம்)

## 14 ஆம் நூற்றாண்டு
இலக்கிய உரை
* நச்சினார்க்கினியர் - பத்துப்பாட்டு உரை, கலித்தொகை உரை, சிந்தாமணி உரை (சைவம்)
* சமய திவாகர முனிவர் - நீலகேசி உரை (சைனம்)
இலக்கண உரைகள்
* மயிலைநாதர் - நன்னூல் உரை (சைனம்)
* களவியற்காரிகை உரையாசிரியர் (சைவம்)
* நச்சினார்க்கினியர் - தொல்காப்பிய உரை (முழுமைக்கும்) (சைவம்)

## 15 ஆம் நூற்றாண்டு
இலக்கிய உரை
* தக்கயாகப்பரணி உரையாசிரியர் (சைவம்)
* பரிதியார் - திருக்குறள் உரை (சைவம்)
இலக்கண உரை
* தொல்காப்பியம் சொல்லதிகாரம் பழைய உரையாசிரியர் (சைவம்)
* கல்லாடர் - தொல்காப்பியம் சொல்லதிகாரம் உரை (சைவம்)
* தெய்வச்சிலையார் - தொல்காப்பியம் சொல்லதிகாரம் உரை (சைவம்)
* சாமுண்டிதேவ நாயகர் - புறப்பொருள் வெண்பாமாலை உரை (சைவம்)
* நேமிநாத உரையாசிரியர் (சைனம்)

## ஒப்பிட்டுக் காண்க
* உரையாசிரியர்கள் (அகரவரிசை)

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பதிப்பு 2005

## அடிக்குறிப்பு

பகுப்பு:தமிழ் உரையாசிரியர்கள்
சிம்லா ஸ்பெஷல்

**சிம்லா ஸ்பெஷல்** (*Simla Special*) 1982-ஆம் ஆண்டு ஏப்ரல் மாதம் 14 ஆம் தேதியன்று வெளியான தமிழ்த் திரைப்படமாகும். இதில்  கமல்ஹாசன், ஸ்ரீப்ரியா முக்கிய கதாப்பாத்திரங்களில் நடித்துள்ளனர். 'உனக்கென்ன மேலே' எனும் பாடலுக்கு நடன அமைப்பாளராகவும் கமல் பணியாற்றியுள்ளார். முக்தா சீனிவாசன் இயக்கினார்.

## வகை
நகைச்சுவைப்படம்

## கதை
கோபு (கமல்ஹாசன்) ஒரு வளர்ந்து வரும் நாடகக் கலைஞர். அவர் மற்றும் அவரது நல்ல நண்பர்  பாபு (எஸ். வி. சேகர்) இருவரும் குறைந்தசெலவில் நகைச்சுவை நாடகங்கள் நிகழ்த்தும்  பிரபலமான குழுவிற்குச்  சொந்தக்காரர்கள். பாபுவின் சகோதரியின் திருமணச்  செலவிற்கு கைகொடுக்க உதவும் என்று , அவர்கள் சிம்லாவில் உள்ள தமிழர்கள் சங்கம் சார்பில் நாடகங்களை  நடத்த அவர்கள் குழு தயார் ஆகிறது. அந்த நாடகங்களில் ஒன்று "சிம்லா ஸ்பெஷல்" என்ற தலைப்பில் மகாலட்சுமி (ஸ்ரீப்ரியா)யால்  எழுதப்பட்டிருக்கிறது.

கோபு சிம்லாவில் இருக்கும் போது, பாபுவிடம் கோபுவின் அம்மாவின் உடல் நிலை  மிகவும் மோசமாக இருப்பதாக அவசர தகவல் தெரிவிக்கும் ஒரு தந்தி வருகிறது. அவர்கள் சிம்லாவில் நாடகம் நடத்த இயலாவிட்டால், வரப்போகும் பணஇழப்புக்குப்  பயந்து, பாபு கோபுவிடம் தகவலைக்  கூறாமல் மறைத்து வைத்திருக்கிறார். இதற்கிடையில் ஒரு நண்பர், கோபுவின் தாயார் நிலைமை மிகவும் மோசமடைந்தது என்று கோபுவிடம் தெரிவித்து விடுகிறார்.  தனது தாயின் நோய் பற்றி கண்டுபிடித்தாலும், இருப்பினும், தனது நண்பரின் அக்காவுக்காக,  கோபு நாடகத்தில்  தொடர முடிவு செய்கிறார். பாபுவுக்குத் தெரிந்தால், கோபுவை அவரது தாயார் அருகில் இருக்க சொல்லி வலியுறுத்துவார் என்று நினைத்து, தனக்கு வந்த தகவலைக் கோபு மறைக்கிறார்.

பாபுவின் தங்கை நிச்சயதார்த்தம் நடந்த நாளில்,  பாபுவின் கோட்டு பையில் அந்த தந்தியைக் கண்டுபிடித்து தனது நண்பரின் சுயநலத்தை உணர்கிறான். மனக்கசப்பினால் அவர்களது நட்பு முறிகிறது. இறுதி நாடகம் நிகழ்த்தும் போது, கோபுவின் அம்மா உடல்நிலை நன்றாக இருக்கிறது என்று ஒரு அழைப்பு வருகிறது. கோபதாபங்கள் அனைத்தும் மன்னிக்கப்பட்டு, நண்பர்கள் மீண்டும் இணைகிறார்கள்.

## நடிகர்கள்
* கமல்ஹாசன் - கோபு
* எஸ். வி. சேகர் - பாபு
* ஸ்ரீபிரியா - மகாலட்சுமி 
* தேங்காய் சீனிவாசன் - மகாலட்சுமியின் தந்தை 
* வெண்ணிற ஆடை மூர்த்தி - சபா செக்கரட்டரி 
* மனோரமா - ரோஜா தேவி
* ஒய். ஜி. மகேந்திரன் - வாசு
* வனிதா - ஸ்ரீ ஸ்ரீ 
* டெல்லி கணேஷ் - சுந்தரம் 
* சாந்தி கிருஷ்ணா - உமா, பாபுவின் தங்கை. 
* கமலா காமேஷ் - பாபுவின் தாயார்
* புஷ்பலதா - கோபுவின் தாயார்
* காத்தாடி ராமமூர்த்தி - குர்பானி
* டைப்பிஸ்ட் கோபு - அர்த்தனாரி 
* எம். சிவசந்திரன் 
* வி. கோபாலகிருஷ்ணன்
* ஹனுமந்து 
* ராமாராவ்
* ஐசரி வேலன் - ரிக்ஷா டிரைவர் 
* குண்டு கல்யாணம் 
* உசிலைமணி 
* லூசு மோகன் 
* ஒரு விரல் கிருஷ்ணா ராவ்
* காந்திமதி
* வைரம் கிருஷ்ணமூர்த்தி 
* ஆர். பாஸ்கர்

## பாடல்கள்
இப்படத்திற்கு எம். எஸ். விஸ்வநாதன் இசையமைத்திருந்தார். கவிஞர் வாலி பாடல்களை எழுதினார். உனக்கென்ன மேலே" பாடல் நல்ல வரவேற்பைப் பெற்றது மற்றும் சிந்து பைரவி ராகத்தில் அமைக்கப்பட்டுள்ளது. அனைத்துப் பாடல்களையும் கவிஞர் வாலியே எழுதினார்.

## மேற்கோள்கள்

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:முக்தா சீனிவாசன் இயக்கிய தமிழ்த் திரைப்படங்கள்
பகுப்பு:காந்திமதி நடித்த திரைப்படங்கள்
பேசும் பொம்மைகள் (புதினம்)

**பேசும் பொம்மைகள்**, சுஜாதாவால் எழுத்தப்பட்ட நாவல்.

## கதைக் கரு
புதிதாக ஒரு ஆராய்ச்சிகூட பணியில் சேர்கிறாள் மாயா. அங்கே தான் அவளது அக்கா மேனகாவும் முன்னர் வேலை பார்த்தாள். அங்கு மர்மமான சம்பவங்களைக் காண்கிறாள் மாயா. ஆராய்ச்சிக் கூடத்தில் இருந்து வீடு திரும்பும் மாயா, திடீரென்று மாயம் ஆகிவிடுகிறாள். அவளைக்  
கண்டுபிடிக்க வக்கீல் கணேஷ்-வசந்த்தை அணுகுகிறார்  மாயாவின் காதலர் சுனில். மாயாவைக் கண்டறிந்தார்களா அந்த ஆராய்ச்சிக்கூடத்தின் மர்மம் என்ன என்று கணேஷ் வசந்த் இருவரும் கண்டு பிடிக்கிறார்கள்.

## கதை மாந்தர்கள்
* கணேஷ் 
* வசந்த் 
* மேனகா 
* மாயா 
* சுனில் 
* ரங்கநாத்
* சரிதா 
* சாரங்கபாணி 
* டாக்டர் நரேந்திரநாத்
* கோம்ஸ்
* மிருணாளினி
* நாகரத்தினம் 
* இன்ஸ்பெக்டர் ராஜேந்திரன் மற்றும் பலர்.

## மேற்கோள்கள்

 
பகுப்பு:சுஜாதாவின் புதினங்கள்
பகுப்பு:கிழக்குப் பதிப்பக நூல்கள்
குணசாகரர்

**குணசாகரர்,** இலக்கண நூலுக்கு உரை செய்த ஆசிரியர்களில் ஒருவர். 11 ஆம் நூற்றாண்டில் வாழ்ந்தவர். அமிர்தசாகரரின் மாணவர் இவர். தன் ஆசிரியர் இயற்றிய யாப்பருங்கலம், யாப்பருங்கலக்காரிகை நூல்களுக்கு இவர் உரை எழுதியுள்ளார். இருவரும் சமண மதத்தவர்.

உரையின் ஒரு பகுதி – எடுத்துக்காட்டு
:இந் நூலால் பயன் யாதோ எனின், யாப்பாராய்தல் பயன். யாப்பாராயவே பா, தாழிசை, துறை, விருத்தங்களால் ஆக்கப்பட்ட அறம் பொருள் இன்பம் வீடு என்னும் இவற்றின் மெய்மை அறிந்து, விழுப்பம் எய்தி, இம்மை மறுமை வழுவாமல் திகழ்வர். அதனால் இருமைக்கும் உறுதி பயப்பது யாப்பு எனக் கொள்க.
## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
*அமிர்தசாகரர் இயற்றிய யாப்பருங்கலக்காரிகை மூலமும் குணசாகரர் இயற்றிய உரையும், சைவசித்தாந்த நூற்பதிப்புக்கழகம், சென்னை பதிப்பு, 1965
## அடிக்குறிப்பு

பகுப்பு:நூலாசிரியர்கள்
அமிர்தசாகரர்

**அமிர்தசாகரர்**  ஓர் இலக்கண ஆசிரியர். யாப்பருங்கலம், யாப்பருங்கலக்காரிகை என்னும் யாப்பிலக்கண நூல்களை இயற்றியவர். அமுதசாகரம் என்னும் நூலும் இவரால் இயற்றப்பட்டது. இவரது காலம் 11 ஆம் நூற்றாண்டு. யாப்பருங்கலம் நூலுக்குப் பழைய விருத்தியுரை ஒன்று உண்டு. யாப்பருங்கலக் காரிகைக்கு இவரது மாணாக்கர் குணசாகரர் உரை எழுதியுள்ளார். இவர்கள் இருவரும் சமணர்கள்.

## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
*அமிர்தசாகரர் இயற்றிய யாப்பருங்கலக்காரிகை மூலமும் குணசாகரர் இயற்றிய உரையும், சைவசித்தாந்த நூற்பதிப்புக்கழகம், சென்னை பதிப்பு, 1965
*அமிதசாகரனார் இயற்றிய யாப்பருங்கலம் (பழைய விருத்தியுரையுடன்), பதிப்பாசிரியர் வித்துவான் மே. வீ. வேணுகோபாலப் பிள்ளை, Madras Government Oriental Manuscripts Series No. 66, 1960

## அடிக்குறிப்பு

பகுப்பு:நூலாசிரியர்கள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1996

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1996 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 5,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1996 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

## ஆதாரம்

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:1996 விருதுகள்
இலங்கையின் உச்ச முனைகள்

**இலங்கையின் உச்ச முனைகள்** பின்வரும் பட்டியலில் காட்டப்பட்டுள்ளது. வடக்கில் பருத்தித்துறை, தெற்கில் தேவேந்திரமுனை, வடக்கில் பருத்தித்துறை, திக்கம் ஆகியவையும், கிழக்கில் சங்கமன் கண்டியும் மேற்கில் கச்சத்தீவும், மேற்கு பெருநிலப்பகுதியில் கல்பிட்டியும் காணப்படுகின்றன. 2524 மீ உயரமுள்ள பிதுருதலாகலை உயரமான முனையாகவுள்ளது.

thumb|இலங்கையின் வரைபடம்

## முனைகள்

## உயரம்
* உயரமான முனை: பிதுருதலாகலை (*Mount Pedro*),  

## இதனையும் பார்க்கவும்
*இலங்கையின் புவியியல்

## உசாத்துணை

பகுப்பு:இலங்கையின் புவியியல்
சங்கமன் கண்டி

**சங்கமன் கண்டி** என்பது அம்பாறை மாவட்டத்தில், 7°1'0" வடக்கு மற்றும் 81°52'0" கிழக்கு அமைவில் அமைந்துள்ள இலங்கையின் கிழக்கு முனையாகும். இது கடல் மட்டத்திலிருந்து 3 மீட்டர் உயரத்தில் அமைந்துள்ளது. 
 
## இதனையும் பார்க்கவும்
* இலங்கையின் உச்ச முனைகள்

## உசாத்துணை

பகுப்பு:அம்பாறை மாவட்டம்
பகுப்பு:இலங்கையின் புவியியல்
தணியாத தாகம்

**தணியாத தாகம்** 1982-ஆம் ஆண்டு வெளியான தமிழ்த் திரைப்படம். இதில் டெல்லி கணேஷ், சுபத்ரா முக்கிய கதாப்பாத்திரங்களில் நடித்துள்ளனர்.

இந்த படத்தில் ஏ.ஏ.ராஜ் இசையமைத்த இந்த படத்தில்  'பூவே நீ யார் சொல்லி யாருக்காக மலர் கின்றாய்' என்றபாடல் மிகுந்த வரவேற்பைப் பெற்றது. இந்த பாடலை உமா நாகபூஷணம் எழுத மலேசியா வாசுதேவனும், எஸ். ஜானகியும் பாடியிருந்தனர். 

## வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=thaniyadha%20thagam 

பகுப்பு:1982 தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
இனியவளே வா

**இனியவளே வா** 1982-ஆம் ஆண்டு வெளியான தமிழ்த் திரைப்படம். இதில் ராம்ஜி, ஸ்ரீப்ரியா முக்கிய கதாப்பாத்திரங்களில் நடித்துள்ளனர்.

## வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=iniyavale%20vaa

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
வேர்ல்டு சயின்டிபிக்

**வேர்ல்டு சயின்டிபிக் கோ பிரைவேட் லிமிடெட்** நிறுவனம் 1981 ஆம் ஆண்டு நிறுவப்பட்டது, இது சிங்கப்பூரை தலைமையிடமாக கொண்டுள்ளது. இந்நிறுவனம் அறிவியல், தொழில்நுட்பம் மற்றும் மருத்துவ (STM) புத்தகங்கள், மற்றும் பத்திரிகைகளை வெளியிடுகிறது. இந்நிறுவனம் பல்வேறு துறைகளில் ஒவ்வொரு ஆண்டும் சுமார் 500 புத்தகங்கள் மற்றும் 125 பத்திரிகைளை வெளியிடுகிறது.

## பெருநிறுவன விவகாரங்கள்
இந்நிறுவனத்தின் தலைமை அலுவலகம் சிங்கப்பூரில் உள்ளது. 200 க்கும் மேற்பட்ட ஊழியர்கள் தலைமை அலுவலகத்தில் வேலை செய்துவருகிறர்கள். இந்நிறுவனத்தின் அலுவலகங்கள் சிட்னி, ஆஸ்திரேலியா, சீனா, ஹாங்காங், சென்னை-இந்தியா, தைபே, தைவான் (சீன குடியரசு) மற்றும் அமெரிக்கா ஆகிய நாடுகளில் உள்ளது. சீனாவில் பெய்ஜிங், ஷாங்காய், மற்றும் தியான்ஜின் ஆகிய இடங்களில் இந்நிறுவனம் அலுவலகங்களைக் கொண்டுள்ளது. அமெரிக்காவில் கலிபோர்னியா மற்றும் ஹேக்கன்சேக் (நியூ ஜெர்சி) ஆகிய இடங்களில் அலுவலகங்களை கொண்டுள்ளது.

## குறிப்புகள்

பகுப்பு:நிறுவனங்கள்
தொலைக்காட்சி அணுக்கப் பெட்டி

[250px|thumb| [நோக்கியா மீடியாமாஸ்டர் 260 எஸ் எண்ணிம செய்மதித் தொலைக்காட்சி செட் டாப் பாக்ஸ்]]
**தொலைக்காட்சி அணுக்கப் பெட்டி** (*set-top box*, **STB**; *set-top unit*, **STU**) தொலைக்காட்சிப் பெட்டிக்கு வெளியே (அண்மைக்காலம் வரை தொலைக்காட்சிப் பெட்டியின் மேற்புறம்) வைக்கப்பட்டு தொலைக்காட்சிப் பெட்டியையும் அதற்கு குறிகை தரும்   தகவல் ஊடகத்தையும் இணைக்கின்ற ஓர் மின்னணுக் கருவியாகும். இதன்  பகுதியில் ஊடகத்திலிருந்துப் பெறப்படும் குறிப்பலைகளை தொலைக்காட்சிப் பெட்டியில் தோன்றும் வடிவத்திற்கு மாற்றப்படுவதுடன் முன்னரே ஏற்பட்ட உடன்பாட்டிற்கேற்ப தொலைக்காட்சி அலைவரிசைகளுக்கு அணுக்கம் வழங்கவும் வசதிகள் உள்ளன. கம்பிவடத் தொலைக்காட்சி கட்டுடைய அணுக்க முறைமையிலும் செய்மதித் தொலைக்காட்சி அமைப்புகளிலும் பயன்படுத்தப்படுகிறது.

இந்தியாவில் கம்பிவடத் தொலைக்காட்சி பிணையச் சட்டம், 1995 (Cable Television Network Act (1995))யின்படி தொலைக்காட்சிக் குறிப்பலைகள் எண்ணிம வடிவத்திற்கு படிப்படியாக மாற்றியமைக்கப்படுகின்றன. முதற்கட்டமாக சென்னை, மும்பை, தில்லி மற்றும் கொல்கத்தாவில்  எண்ணிமத் தொலைக்காட்சி கட்டாயமாக்கப்பட்டுள்ளது. இந்தச் சேவைகளைப் பெற தொலைக்காட்சி அணுக்கப் பெட்டிகள் தேவைப்படுகின்றன. இவற்றின் பற்றாக்குறையால்   தொலைக்காட்சிச் சேவை நிறுத்தப்படுவது தள்ளிப் போடப்பட்டுள்ளது.

## சான்றுகோள்கள்

## வெளி இணைப்புகள்

* Digital TV Consumer test reports UK Government-funded website to support Digital Switchover

பகுப்பு:தொலைத்தொடர்புகளுக்கான கருவிகள்
நாட்டுச்சாலை

**நாட்டுச்சாலை** என்பது தமிழ்நாடு தஞ்சாவூர் மாவட்டம்,  பட்டுக்கோட்டை வட்டத்திலுள்ள ஒரு கிராமம். 

இக்கிராமத்தின்  முன்னோர்கள் அந்நாளில் அதிக நாடகங்களை இயற்றி அவற்றை மேடைகளில் நடிப்பார்களாம். இதனால் இக்கிராமத்தின் பெயர் "நாடகச்சாலை" என்றிருந்ததாகவும், இப்பெயர் காலப்போக்கில் மருவி "நாட்டுச்சாலை" எனப் பெயர் உருவாகியது என்று இக்கிராம முன்னோர்களின் கருத்து. முசுகுந்த அரசன் என்பவன் இப்பகுதியை ஆண்டு வந்ததாகவும் அதனால் இப்பகுதியை முசுகுந்த நாடு என்றும் அழைப்பதும் உண்டு. இக்கிராம மக்கள் உழவுத்தொழிலையே முக்கிய தொழிலாகாக் கொண்டவர்கள்.

## இங்குள்ள கோயில்கள்
*பெரமநாத அய்யனார் கோயில்
*முத்துமாரியம்மன் கோயில்
*சிவன் கோயில்
*அம்மனியாயி கோவில்
*இடும்பன் கோவில்
*பிச்சயாயி கோவில்
*சுந்தரி அம்மன் கோவில்
*முனியன் கோவில்
*கருப்பணசுவாமி கோவில்
*வீரனார் கோவில்

## இங்குள்ள பள்ளிகள்
*ஊராட்சி ஒன்றிய தொடக்கப்பள்ளி
*அரசினர் மேல்நிலைப்பள்ளி

## மேற்கோள்கள்

## வெளி இணைப்புகள்
*நாட்டுச்சாலை 
*விக்கிமேப்பியாவில் நாட்டுச்சாலை அமைவிடம்
பகுப்பு: தஞ்சாவூர் மாவட்டத்திலுள்ள கிராமங்கள்
என். வி. கலைமணி

**என். வி. கலைமணி** (பிறப்பு: திசம்பர் 30, 1932) என்பவர் ஒரு தமிழக எழுத்தாளர் ஆவார். 1946 ஆம் ஆண்டு முதல்  அண்ணாவின் எழுத்தாலும் பேச்சாலும் பேரன்பு கொண்டவர்​. அண்ணா எழுதிய கம்பரசத்தை படித்து, இதன் விளைவாக பல ஆதாரங்களை திரட்டி 1947 ஆம் ஆண்டில் திருப்புகழ் ரசம் என்னும் முதல் நூலை இந்தியாவில் வெளியிட தடை விதிக்கப் பட்டதால், இலங்கையில் வெளியிடப்பட்டது​. அண்ணா பேசிய நல்ல தீர்ப்பு என்னும் நூலால் சுயமரியாதை இயக்கத்திலும் திராவிட முன்னேற்றக் கழகத்திலும் ஈர்க்கப்பட்டார். 1950 ஆம் ஆண்டில் திராவிடன் வார ஏட்டிலும், பின்னர் முரசொலி, மாலைமணி, எரியீட்டி, சவுக்கடி, நமது எம்.ஜி.ஆர் உட்பட பல நாளேடுகளில் துணையாசிரியராகவும், ஆசிரியராகவும் பணியாற்றியுள்ளார். 1952 ஆம் அறிஞர் அண்ணா, பாவேந்தர் பாரதிதாசன் தலைமையில் நாடகம் நடத்தியவர். சொல்லஞ்சலி, தமிழஞ்சலி, ருஷ்யப் புரட்சி உட்பட அறுபது நூல்களை எழுதியுள்ளார். இவர் எழுதிய *"திருக்குறள் சொற்பொருள்  சுரபி"* எனும் நூல் தமிழ்நாடு அரசின், தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் அகராதி கலைக்களஞ்சியம், கலைச் சொல்லாக்கம், ஆட்சித் தமிழ் எனும் வகைப்பாட்டில் பரிசு பெற்றிருக்கிறது.

## இக்கட்டுரைகளையும் காண்க
*என். வி. கலைமணியின் நூற்பட்டியல்
*தமிழ் நூல்களை நாட்டுடைமையாக்கல்

## மேற்கோள்கள்

## வெளி இணைப்புகள்

* மிண் நூலகத்தில் என். வி. கலைமணியின் நூல்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1932 பிறப்புகள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழ் இதழியலாளர்கள்
பகுப்பு:2007 இறப்புகள்
கி. இராகவசாமி

**கி. இராகவசாமி** (பிறப்பு: நவம்பர் 1, 1937) என்பவர் ஒரு புதுச்சேரி எழுத்தாளர்.  காரைக்காலில் ஆயுள் காப்பீட்டுக் கழக முகவராக இருந்து வருகிறார். நியூ இந்தியா அஸ்யூரன்ஸ் நிறுவனத்தில் அதிகாரியாக வாழ்க்கையைத் தொடங்கிய இவர், 1970 ஆம் ஆண்டில் சுழற்சங்கத்தில் (ரோட்டரி) உதவி ஆளுநராகப் பொறுப்பு வகித்திருக்கிறார். சிறந்த சேவைகளுக்காகப் பல்வேறு விருதுகளைப் பெற்றிருக்கிறார். இவர் எழுதிய *"ஒரு தமிழரின் அமெரிக்கப் பயண அனுபவங்கள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் பயண இலக்கியம் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:புதுச்சேரி எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1937 பிறப்புகள்
நெல்லை சு. முத்து

**நெல்லை சு. முத்து** (*Nellai S. Muthu*, 10 மே 1951 – 16 சூன் 2025) என்பவர் தமிழகத்தைச் சார்ந்த அறிவியலாளரும் அறிவியல் எழுத்தாளரும் ஆவார்.

## இளமையும் கல்வியும்
முத்து, எம். சுப்பிரமணிய பிள்ளை, எம். சொர்ணத்தம்மாள் இணையருக்கு மகனாகத் திருநெல்வேலியில் பிறந்தார். திருநெல்வேலி சாப்டர் மேனிலைப் பள்ளியில் 1969ஆம் ஆண்டு பள்ளிக் கல்வியினை முடித்த முத்து, பாளையங்கோட்டையில் உள்ள தூய சவேரியார் கல்லூரியில் 1973ஆம் ஆண்டு இளம் அறிவியல் வேதியியல் பிரிவில் பட்டம் பெற்றார்.

## பணி
ஸ்ரீ ஹரிகோட்டா சதீஸ் தவான் விண்வெளி மையத்தில் முதல்நிலை அறிவியலாளராகப் பணியாற்றினார். இவர் அறிவியல், சிறுவர் இலக்கியம், கவிதை, வரலாறு, மொழிபெயர்ப்பு, திறனாய்வு எனும் தலைப்புகளில் எழுபதுக்கும் அதிகமான நூல்களை எழுதியுள்ளார்.  மலேசியாவின் உலகத் தமிழ்க் கவிஞர் பேரவையால் வழங்கப்பட்ட கவிமாமணி விருதினைப் பெற்றுள்ளார். அறிவியல் ஆத்திசூடி என்பது இவர் எழுதிய நூல்களுள் ஒன்று ஆகும்.

2004-ஆம் ஆண்டு, *செவ்வாயில் உள்வேட்கையும் நல்வாய்ப்பும்* என்ற தலைப்பில் செவ்வாயைப் பற்றிய கிரேக்க இதிகாச புராணக்கதைகள் மற்றும் நவீன அறிவியல் வாய்ப்புகளைக் குறித்தும் எழுதினார். இவர் தம்மை ஒத்த அலைநீளத்தில் சிந்திப்பவர் என்று   அப்துல் கலாம் பாராட்டியுள்ளார். 

## தமிழ்நாடு அரசின் சிறந்த நூலாசிரியர் விருது
இவர் எழுதிய நான்கு நூல்களுக்கு தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசு வழங்கப்பட்டது.
**விண்வெளி 2057* எனும் நூல் 2000 ஆம் ஆண்டிற்கான சிறந்த நூல்களில் கணிதவியல், வானியல், இயற்பியல், வேதியல் எனும் வகைப்பாட்டில் பரிசு பெற்றது.
**அறிவூட்டும் விஞ்ஞான விளையாட்டு* எனும் நூல் 2004 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றது.
* *ஐன்ஸ்டீனும் அண்டவெளியும்* எனும் நூல் 2005 ஆம் ஆண்டிற்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றது.
**அறிவியல் வரலாறு* (மூன்று பாகங்கள்) எனும் நூல் 2010 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றது.

## மேற்கோள்கள்

பகுப்பு:1951 பிறப்புகள்
பகுப்பு:2025 இறப்புகள்
பகுப்பு:திருநெல்வேலி மாவட்ட எழுத்தாளர்கள்
பகுப்பு:ஊர்ப் பெயரால் அறியப்படும் மக்கள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:அறிவியல் தமிழ் எழுத்தாளர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
வயிறு

**வயிறு** என்பது பாலூட்டிகளின் உடலில் நெஞ்சிற்கும், இடுப்பிற்கும் இடைப்பட்ட பகுதியாகவும், கணுக்காலிகள் போன்ற முதுகெலும்பிலிகளில் உடலின் முடிவுப் பகுதியில் நெஞ்சுப் பகுதிக்கு (thorax) அல்லது தலைநெஞ்சுப் பகுதிக்குப் (cephalothorax) பின்னாகக் காணப்படும் துண்டங்களாலான பகுதியையும் குறிக்கும்.. பாலூட்டிகளில் பிரிமென்றகட்டிற்குக் கீழாக ஆரம்பிக்கும் இந்த வயிற்றுப் பகுதி, இடுப்பு வளையத்தின் மேலோரம் வரை சென்று முடிவடையும். இவற்றிற்கிடையிலான இடைவெளி வயிற்றுக்குழி அல்லது வயிற்றறை (abdominal cavity) என அழைக்கப்படும்.
இந்த வயிற்றறையினுள்ளாக இரைப்பை, சிறுகுடல், பெருங்குடல், கல்லீரல், பித்தப்பை, கணையம் போன்ற சமிபாட்டுத் தொகுதியுடன் தொடர்புடைய உறுப்புக்களும், சிறுநீரகம், சிறுநீர்க்குழாய்கள் போன்ற உறுப்புக்களும், மண்ணீரலும் அமைந்துள்ளன. 
சில விலங்கினங்களில் வயிற்றறை மேலும் சிறப்பாக்கம் அடைந்துள்ளது. எடுத்துக்காட்டாக அசைபோடும் விலங்குகளில் இந்த வயிற்றறைப் பகுதியானது, அவற்றின் சிறப்பான தொழிற்பாட்டிற்கென நான்கு பகுதிகளாகப் பிரிக்கப்பட்டுள்ளது.

## இவற்றையும் பார்க்கவும்
உடல் உறுப்புக்கள்

## மேற்கோள்கள்

பகுப்பு:உடல் உறுப்புக்கள்
பகுப்பு:விலங்கின உடற்கூற்றியல்
பகுப்பு:மாந்தரின உடற்கூற்றியல்
பொன்னாடை

**பொன்னாடை** என்பது விருதுகளுடன் மற்றும் சிறப்புப் பாராட்டுகளின் போது போர்த்தப்படும் மேற்துண்டாகும். இது மதிப்பு உயர்ந்த துணியால் செய்யப்பட்டிருக்கும். விலைமதிப்பற்ற பணி மற்றும் பங்களிப்புகளைப் பாராட்டும் வகையில் இது போர்த்தப்படுகின்றது. "பொன்னாடை போர்த்திப் பொற்கிழியும் வழங்குதல்" பண்டைக் காலத்தில் இருந்து மன்னர்களால் புலவர் முதலானோருக்கு செய்யப்பட்டுவந்த சீராக குறிப்பிடப்படுகின்றது.

பகுப்பு:பரிசுகளும் விருதுகளும்
கைபர் கணவாய்

**கைபர் கணவாய்** (*Khyber Pass*) 1,070 மீ அல்லது 3,510 அடி உயரத்தில் **ஸ்பின் கர்** மலைகளின் வடகிழக்குப் பகுதி வழியாக  ஆப்கானிஸ்தான்  பாக்கித்தான் ஆகிய இரு நாடுகளையும் இணைக்கும் ஒரு மலைவழிக் கணவாய் ஆகும். இந்து குஷ் மலைத்தொடரில் அமைந்துள்ள இது உலகின் பழமையான சாலைகளில் ஒன்றாகும். வரலாறு முழுவதும் கைபர் கணவாய்க்கு மிகவும் முக்கியத்துவம் உண்டு. ஒருங்கிணைந்த **பண்டைய பட்டுச் சாலை** அதன் பாதையில் கைபர் கணவாயையும் கொண்டதாகும். மேலும்  மத்திய ஆசியா மற்றும் தெற்கு ஆசியாவுக்கு மத்தியில் கைபர் கணவாய் ஒரு முக்கியமான வர்த்தக பாதையாக பயன்படுத்தப்பட்டது. இந்த இடம் ஒரு முக்கியமான இராணுவத்தளமாகவும் திகழ்ந்து வருகிறது. கணவாயின் சிகரம் பாகிஸ்தான் உள்ளே 5 கிலோமீட்டர் (3.1 மைல்)வரையில் **'லண்டி கொட்டல்**' என்னும் இடம் வரை அமைந்து உள்ளது. தற்காலத்தில் கைபர் கணவாயை கடக்க இரண்டு வழிகள் உள்ளன. ஒன்று பண்டைய பட்டுப்பாதை என்னும் வணிகர்களின் பழங்காலச் சாலை. இன்னொன்று மகிழுந்து பாரவுந்து போன்றவை செல்லும் நவீனச் சாலை. இது மட்டுமல்லாமல் கைபர் கணவாயில் உள்ள லண்டிகோத்வால் என்ற இடத்தில் இருந்து பெசாவருக்கு செல்ல தொடருந்து பாதையும் உள்ளது.

## மேற்கோள்கள்

பழங்காலத்தில் கைபரைக் கடந்து செல்ல ஒரே பாதைதான் இருந்தது. அந்தப்பாதை மலையை குடைந்து செல்லும் குறுகிய பாதையாக கடக்க சிரமமானதாக இருந்தது. கைபர் கணவாய் பகுதியில் வசித்த பூர்வகுடிகள் *பதான்*கள் ஆவர். பண்டைய சீனவாவில் இருந்து வணிகர்கள்  இந்திய துணைகண்டத்துக்கு வந்தவர்கள் இந்த கணவாய் வழியாகவே வந்தனர்.   

பகுப்பு:பாக்கித்தான் கணவாய்கள்
பகுப்பு:ஆப்கானித்தான் கணவாய்கள்
செல்ட்டிக் கடல்

**செல்ட்டிக் கடல்** (*Celtic Sea*) அத்திலாந்திக் பெருங்கடல் பகுதியில் அயர்லாந்து தெற்கு கடற்கரை மற்றும் கிழக்கில் செயிண்ட் ஜார்ஜ்  வாய்க்கால் வழிபகுதிகளால் சூழப்பட்டது.  இதன் எல்லைக்குள் பிரிஸ்டல் வாய்க்கால்வழி, ஆங்கிலக் கால்வாய், மற்றும் பிஸ்கே வளைகுடா மற்றும் அதன்  அருகில் உள்ள வேல்ஸ், கார்ன்வால், டேவன், மற்றும் பிரிட்டானி ஆகிய பகுதிகள் அடங்கும். இக்கடலின்  தெற்கு மற்றும் மேற்கு எல்லைகள் கூர்மையாகச் செல்லும் கண்ட அடுக்கு மூலம் வரையறுக்கப்பட்டுள்ளன.

## வரலாறு
செல்ட்டிக் கடல்  அதன் பெயர்  பெற்றமைக்கு காரணம், செல்ட்டிக் பாரம்பரியத்தைக்  கொண்ட அதன் அருகமைந்த நிலப்பகுதிகளே ஆகும்.  இக்கடலுக்குப் பெயர், முதன் முதலில் 1921- இல் இங்கிலாந்து, அயர்லாந்து, ஸ்காட்லாந்து மற்றும் பிரான்சு நாடுகளைச் சேர்ந்த மீன்வளத்துறை நிபுணர்கள் கலந்து கொண்ட ஒரு கூட்டத்தில், டப்ளினில் ஈ. டபிள்யூ. எல். ஹோல்ட் என்பவரால் முன்மொழியப்பட்டது. இந்த கடலின் வடக்குப் பகுதியை முன்னர் செயிண்ட் ஜார்ஜ் வாய்க்கால் வழியின் ஒரு பகுதியாகவும் மற்றும் பிரித்தானியாவுடன் இணைந்த ஒரு தெற்குப் பகுதியாகவும் கருதப்பட்டது.

இந்தக் கடல் பகுதியை வேறுபடுத்திக் காட்டப்பட வேண்டிய அவசியம் நேர்ந்தது. ஏனெனில் பொதுவான கடல் உயிரியல், நிலவியல் மற்றும் நீரியல் காரணங்களுக்காக ஒரு பொதுவான பெயர் தேவையாக இருந்தது. **செல்ட்டிக் கடல்**  என்னும் பெயர் பிரான்சில் முதலிலும், பின்னர் ஆங்கிலம் பேசும் ஏனைய நாடுகளிலும் ஏற்றுக்கொள்ளப்பட்டது. அதன் பின்னர் கடல் உயிரியல் மற்றும் கடலியலாளர்கள் ஆகியோர்களால் ஏற்கப்பட்டது , பின்னர் எண்ணெய் நிறுவனங்கள் இதை ஏற்றுக்கொண்டன.

## எல்லைகள்
**செல்டிக் கடல்** பகுதியை அட்லாண்டிக் பெருங்கடலில் இருந்து தெற்கு மற்றும் மேற்குத் திசைகளில் பிரித்துக் காட்ட நிலவரம்புகள் இல்லை. இந்த வரம்புகளுக்கு, ஹோல்ட் 200 அடி ஆழத்தை (366 மீ) கடல் எல்லைக்கோடு மற்றும் பிரிட்டானி நுனியில் இருந்து உஷண்ட் தீவு வரை என்று அளவிட்டுக் கூறினார்.

சர்வதேச கடலியல் அமைப்பு பின்வருமாறு செல்டிக் கடல் எல்லையை வரையறுக்கிறது:
* வடபகுதி :
    
:ஐரிஷ் கடல் தெற்கு எல்லை மிசென் தலைப்பகுதியில் இருந்து பிறகு, அயர்லாந்து, தென்கடற்கரை, [செயின்ட் டேவிட்  தலைப்பகுதியில் இருந்து கார்ன்சொர் முனையையும் சேர்த்து ஒரு கோடு], அதே கோட்டில் நிலை 51°0'N 11°30'W வரைவதற்கு.
* மேற்கு மற்றும் தெற்குப் பகுதிகளில் :
    
:ஒரு கோடு  51 °0'N 11° 30'W தெற்கில் 49°N நிலையில், அதே கோட்டில் அட்சரேகையில் 46°30'N இணைத்து பிஸ்கே விரிகுடாவின் மேற்கு எல்லை மீது [ஒர்டேகள் நிலமுனையில் இருந்து  பென்மார்ச் முனையையும் சேர்த்து ஒரு கோடு], பின்னர் பென்மார்ச் முனை வரை வரைவதற்கு
 
* கிழக்குப்பகுதி :  
   
:ஆங்கிலேய வாய்க்கால்வழியின் மேற்கத்திய எல்லை முதல்[அறுதியிட மேற்குப் பகுதியில் இலே வியர்ஜ் சேர்த்து ஒரு கோடு] மற்றும் பிரிஸ்டல் வாய்க்கால்வழியில் மேற்கு எல்லை[செயின்ட் கோவான் தலைப்பகுதி முதல்  ஹார்ட்லேன்ட் முனையையும் சேர்த்து ஒரு கோடு] வரைவதற்கு 

## வெளி இணைப்புகள்
# http://www.eoearth.org/article/Celtic_Sea?topic=49523
# http://hansard.millbanksystems.com/written_answers/1974/dec/16/celtic-sea#S5CV0883P0-06989
# http://www.iho-ohi.net/iho_pubs/standard/S-23/S23_1953.pdf 
# http://www.internalwaveatlas.com/Atlas_PDF/IWAtlas_Pg045_CelticSea.PDF

பகுப்பு: கடல்கள்
மல்லசமுத்திரம்

**மல்லசமுத்திரம்** (ஆங்கிலம்:Mallasamudram), இந்தியாவின், தமிழ்நாடு மாநிலத்தில் அமைந்துள்ள நாமக்கல் மாவட்டத்தில், திருச்செங்கோடு வட்டத்தில் இருக்கும் ஒரு பேரூராட்சி ஆகும். மல்லசமுத்திரம் ஊராட்சி ஒன்றியத்தின் வட்டார வளர்ச்சி அலுவலகம் இவ்வூரில் உள்ளது. இப்பேரூராட்சியில் துண்டு, கைலிகள் உற்பத்தி செய்யப்பட்டும், விவசாயம் செய்யப்பட்டும் வருகிறது.

## அமைவிடம்
மல்லசமுத்திரம் பேரூராட்சிக்கு கிழக்கில் நாமக்கல் 40 கி.மீ.; மேற்கில் ஈரோடு 40 கி.மீ.; வடக்கில் சேலம் 26 கி.மீ. தொலைவில் உள்ளது.

## பேரூராட்சியின் அமைப்பு
5.63 ச.கி.மீ. பரப்பும், 15 பேரூராட்சி மன்ற  உறுப்பினர்களையும், 18 தெருக்களையும் கொண்ட இப்பேரூராட்சி திருச்செங்கோடு சட்டமன்றத் தொகுதிக்கும், நாமக்கல் மக்களவைத் தொகுதிக்கும் உட்பட்டது. 

## மக்கள் தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 4,895     வீடுகளும், 18,007 மக்கள்தொகையும் கொண்டது.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 224&nbsp;மீட்டர் (734&nbsp;அடி) உயரத்தில் இருக்கின்றது.

## கோவில்கள்
இதன் அருகில் காளிபட்டி கந்தசாமி கோயில் உள்ளது. தைப்பூசம் மிகவும் புகழ் பெற்ற திருவிழா ஆகும்.

## பெயர்க்காரணம்
மல்லர்கள் (பல்லவர்கள்) 2 ஆம் புலிகேசி மீது படையெடுத்து செல்லும்போது அந்த சின்ன ஊரை கடக்க நேரிட்டது, இருபுறமும் கடல் போல் தோற்றமளித்த ஏரியையும் மறுபுறம் ஓடிய பொன்னி நதியையும் பார்த்து அழகான ஊருக்கு "மல்லர்களின் சமுத்திரம்" என்று பெயரிட்டனர். நாளடைவில் மல்லசமுத்திரம் என்று அழைக்கப்படலாயிற்று.

## ஆதாரங்கள்

பகுப்பு:நாமக்கல் மாவட்டத்தில் உள்ள பேரூராட்சிகள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1997

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1997 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களில் முதல் பரிசு பெற்ற நூலாசிரியருக்கு  ரூபாய் பத்தாயிரமாகவும், இரண்டாம் பரிசு ரூபாய் ஐந்தாயிரமாகவும், மூன்றாம் பரிசு ரூபாய் இரண்டாயிரம் என பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1997 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

## ஆதாரம்

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:1997 விருதுகள்
திருக்கோவையார் பழைய உரை

திருக்கோவையார் என்னும் நூலுக்குப் பழைய உரை ஒன்று உண்டு.  இதன் காலம் 1150, 1275, இருவேறு ஆண்டுகளைச் சார்ந்ததாகக் கருதப்படுகிறது. இதன் ஆசிரியர் இன்னார் எனத் தெரியவில்லை. உரைநூல் பிண்டப் பொழிப்புரையாகவும், சொற்பொருள் விளக்கும் பதவுரையாகவும் உள்ளது.

காலம்
*’ஏவல் இளையர் தாய்வயிறு கரிப்ப’ என்னும் பாடலடி தமிழ்நெறி விளக்கம் என்னும் நூலில் வருகிறது. இந்த நூலின் காலம் 9 ஆம் நூற்றாண்டு. எனவே இந்த உரைநூலின் காலம் 9 ஆம் நூற்றாண்டுக்குப் பிந்தியது.
*புறநானூறு எட்டாம் பாடலின் பகுதியை எடுத்துக் காட்டி இளம்பூரணர் தொல்காப்பிய உரை கூறுகிறார்.  இளம்பூரணர் காலம் 1070-1090. இந்த உரையைத் திருக்கோவையார் பழைய உரை மறுக்கிறது. எனவே மறுக்கும் உரை பிந்தியது.
*முந்நீர் விழா பற்றித் திருக்கோவையார் உரை கூறும் கருத்துக்களை 14 ஆம் நூற்றாண்டு நச்சினார்க்கினியர் மறுக்கிறார். இனவே திருக்கோவையார் பழைய உரை 12 அல்லது 13 ஆம் நூற்றாண்டில் தோன்றியது என்பது தெளிவாகிறது.
இவ்வுரை பற்றிய சில செய்திகள்
*பேராசிரியர் தொல்காப்பிய உரைப்பகுதிகள் இதில் மறுக்கப்பட்டுள்ளன.
*பாலைக்கு நிலம் இன்மையால் நாநிலம் என்பர்.
## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:13 ஆம் நூற்றாண்டுத் தமிழ் நூல்கள்
எய்ன் சக்ரி காதலர்

**எய்ன் சக்ரி காதலர்** என வழங்கும் சிற்றுரு,  இஸ்ரேல் நாட்டின் பெத்லகேமுக்கு அருகில் உள்ள எய்ன் சக்ரி குகைகளில் கண்டெடுக்கப்பட்ட சுண்ணக்கல் சிற்பங்களுள் ஒன்று. 11,000 ஆண்டுகள் பழமை வாய்ந்தத நூத்துபியப் பண்பாட்டுக் காலத்திய இச்சிற்பம், இருவர் பாலியல் உடலுறவு கொள்வதைக் காட்டும் மிகப்பழங்காலப் படைப்பு ஆகும்.

## கண்டுபிடிப்பு
1933 ஆம் ஆண்டில், பெத்லகேமில் பிரெஞ்சு மதபோதகர்களுக்குக் கிடைத்த சில அரும்பொருட்களைப் பார்வையிட்டபோது பிரெஞ்சுத் தூதரும், முன்வரலாற்றாளருமான ரெனே நுவில் (René Neuville) என்பவர் இச் சிற்பத்தை அடையாளம் கண்டார். அபே பிரெயில் (Abbé Breuil) என்பவருடன் சிறிய அருங்காட்சியகம் ஒன்றுக்குச் சென்றிருந்தபோதே இது நிகழ்ந்தது. இது ஒரு முக்கியமான பொருள் என்பதை உடனடியாகவே கண்டுகொண்ட நுவில், அதை *வாடி கரெய்ட்டூன்* என்னும் இடத்தில் கண்டெடுத்த பெதுயினின் அறிமுகத்தைப் பெற்றுக்கொண்டார். எய்ன் சக்ரி குகைகளுக்குள் அமைந்திருந்த இவ்விடத்துக்கு நுவில் சென்று பார்த்தார். இக்குகைகளின் பெயரைத் தழுவியே இச் சிற்பத்துக்குப் பெயர் ஏற்பட்டது. இக் குகைகளில் நிகழ்த்தப்பட்ட அகழ்வாய்வுகள், இவ்விடம் பல ஆயிரம் ஆண்டுகளுக்கு முன்பே வாழிடமாக இருந்ததைக் காட்டின. அத்துடன், இங்கு கண்டெடுக்கப்பட்ட பொருட்கள் நத்தூபியப் பண்பாட்டுக்கு உரியவை என்றும் தெரியவந்தது. இக்குகைகள் வாழிடமாகப் பயன்பட்டதால், இங்கு காணப்பட்ட இச் சிற்பமும் வீட்டுப் பொருளாகப் பயன்பாட்டில் இருந்ததேயன்றி அடக்கப் பொருளாகப் பயன்படவில்லை எனக் கருதப்பட்டது.

## தோற்ற அமைப்பு
இச் சிற்பம் ஒற்றைக் கல்சைட்டு உருள் சுண்ணக்கல்லில் செதுக்கப்பட்டது. கூரிய கல்லைக் கொண்டு இந்த உருள்கல்லின் பகுதிகள் எடுக்கப்பட்டு இரண்டு உருவங்கள் தெரியுமாறு செய்யப்பட்டு உள்ளது. இச்சிற்பத்தில் முகம் போன்ற விபரங்கள் இல்லாவிட்டாலும், இது திறமையாக உருவாக்கப்பட்ட ஒரு சிற்பம் எனக் கருதப்படுகிறது. பார்ப்பவர்களில் நோக்கைப் பொறுத்து இச்சிற்பம் வெவ்வேறு விதமாகத் தெரியக்கூடியது என மார்க் குயின் (Marc Quinn) என்னும் சிற்பக்கலைஞர் கூறியுள்ளார். இந்த வகையில், இதை இரு காதலராகவும், ஆண்குறியாகவும், மார்பகங்களாகவும், பெண்குறியாகவும் பார்கமுடியும் என்று இவர் கூறுகிறார். தொலைவுக் காட்சிகளையும், அண்மைக் காட்சிகளையும் கொண்ட தற்காலத்துப் பாலுணர்வுப் படங்களோடு இதை அவர் ஒப்பிடுகிறார். இதில் உள்ள உருவங்கள் ஒன்றை ஒன்று பார்த்தபடி இருக்கின்றன என்பது தெளிவாகத் தெரிகிறது. ஆனால், இவ்வுருவங்கள் ஆணா பெண்ணா என்பது ஒரு ஊகம் தான். எவ்வகையில் பார்த்தாலும் இது ஒரு பாலுணர்வு சார்ந்த சிற்பம் என்பது தெளிவு.

## கொள்வனவு
1958 ஆம் ஆண்டில், என். வை. நூவிலின் சொத்துக்கள் ஏலத்தில் விற்கப்பட்டபோது, பிரித்தானிய அருங்காட்சியகம் இச்சிற்பத்தை விலைக்கு வாங்கியது.

## குறிப்புகள்

## இவற்றையும் பார்க்கவும்
* 100 பொருட்களில் உலக வரலாறு
*மெசொப்பொத்தேமியாவின் தொல்பொருட்கள்
பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:இசுரேல்
பகுப்பு:பண்டைய அண்மைக் கிழக்கின் தொல்பொருட்கள்
மாஸ்கோ சண்டை

**மாஸ்கோ சண்டை** (*Battle of Moscow*, உருசியம்: *битва под Москвой*, இடாய்ச்சு: *Schlacht um Moskau*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே அக்டோபர் 1941 -  ஜனவரி 1942 காலகட்டத்தில் நடைபெற்ற படைமோதல்களைக் குறிக்க சோவியத் ஒன்றிய வரலாற்றாளர்களால் பயன்படுத்தப்படும் பெயராகும். பர்பரோசா நடவடிக்கையின் பகுதியான. இம்மோதல் சோவியத் படைகளுக்கு மேல்நிலை உத்தியளவில் வெற்றியாக முடிந்தது.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. பர்பரோசா நடவடிக்கை என்று குறிப்பெயரிடப்பட்டிருந்த இப்படையெடுப்பின் படைரீதியான மற்றும் அரசியல்ரீதியான இலக்குகளில் ஒன்று சோவியத் ஒன்றியத்தின் தலைநகரும் மிகப்பெரிய நகரங்களுள் ஒன்றான மாஸ்கோ நகரைக் கைப்பற்றுவதுமாகும். நான்கு மாதங்களுக்கு செருமனி தலைமையிலான அச்சு நாட்டுப் படைகள் சோவியத் படைகளை முறியடித்து சோவியத் ஒன்றியத்திற்குள் வேகமாக ஊடுருவின. அக்டோபர் 1941 இல் மாஸ்கோ நகர் வரை முன்னேறி விட்டன. மாஸ்கோ நகரைக் கைப்பற்ற தைஃபூன் நடவடிக்கை என்ற குறிப்பெயரிடப்பட்ட தாக்குதலைத் தொடங்கின. நகரின் வடக்கிலும் தெற்கிலும் இரு கிடுக்கிப்பிடித் தாக்குதல்களை நடத்தி அதை சுற்றி வளைத்துக் கைப்பற்ற முயன்றன.

நகரைப் பாதுகாக்க சோவியத் படைகள் அதைச் சுற்றி மூன்று படைவளையங்களை அமைத்திருந்தன. இரு மாதங்கள் இடைவிடாத செருமானியத் தாக்குதல்களை சமாளித்து நகரைப் பாதுகாத்தன. இதற்காக சோவியத் ஒன்றியத்தின் தூரக் கிழக்குப் பகுதிகளிலிருந்து புதிய படைப்பிரிவுகள் மாஸ்கோ போர் முனைக்கு அனுப்பப்பட்டன. டிசம்பர் 1941 இல் குளிர்காலத்தின் கடுமை அதிகரித்த பின்னர் சோவியத் படைகளின் பதில் தாக்குதல் தொடங்கியது. அதனை சமாளிக்க முடியாமல் அச்சுப் படைகள் வேகமாகப் பின்வாங்கின. ஆனால் ஒரு மாத காலத்துக்குப் பின் சோவியத் பதில் தாக்குதலும் நீர்த்துப் போனது.

மாஸ்கோ சண்டையின் விளைவாக விரைவாக சோவியத் ஒன்றியத்தைத் தோற்கடிப்பதற்காக நிகழ்த்தப்பட்ட பர்பரோசா நடவடிக்கையின் தோல்வி உறுதியானது. கிழக்குப் போர்முனையில் மேலும் சில ஆண்டுகள் போர் நீடிப்பது இன்றியமைதானது.

## குறிப்புகள்

## மேற்கோள்கள்
* Braithwaite, Rodric. *Moscow 1941: A City and Its People at War*. London: Profile Books Ltd, 2006 (hardcover, ).
* *Collection of legislative acts related to State Awards of the USSR* (1984), Moscow, ed. Izvestia.
* Moscow Encyclopedia, ed. Great Russian Encyclopedia, Moscow, 1997, entry "Battle of Moscow"
* 
* 
* 
* 
* 
* 
* 
* Hardesty, Von. *Red Phoenix*. Washington, D.C.: Smithsonian Institution Press, 1991. 
* 
* 
* 
* 
* Reinhardt, Klaus. *Moscow: The Turning Point? The Failure of Hitler's Strategy in the Winter of 1941–42*. Oxford: Berg Publishers, 1992 (hardback, ).
* 
* 
* 
* 
* 

பகுப்பு:கிழக்குப் போர்முனை (இரண்டாம் உலகப் போர்)
ஆ..! (புதினம்)

**ஆ..!**, சுஜாதாவால் எழுதப்பட்டு 1992-இல் ஆனந்த விகடனில் தொடர்கதையாக வெளியானது.

## கதைக் கரு
தினேஷ்குமார் என்னும் இளைஞன் கணிப்பொறி மென்பொருள் வல்லுநராகப் பணிபுரிகிறான். அவன் மண்டைக்குள் சில குரல்கள் கேட்கின்றன. அவை அவனைத் தற்கொலைக்குத் தூண்டுகின்றன. அந்த குரல்கள் கேட்பதன் காரணம் என்ன, மூளையில் பாதிப்பா, மனநல பாதிப்பா, பேயா, முற்பிறவி நினைவா என எல்லாரும் அவனைக் குழப்புகின்றனர்.  கொலையாளி என்று குற்றம் சாட்டப்படும் தினேஷ்குமாரை விடுவிக்க வருகிறார்கள் வக்கீல்கள் கணேஷ் வசந்த். இந்த வினோத குரல்களின் காரணம் என்ன என்பதைப் பற்றிக்  கண்டறிவதாகச் செல்லும் கதை.

## கதை மாந்தர்கள்
* கணேஷ் 
* வசந்த் 
* தினேஷ்குமார் 
* ரவி 
* தேவகி
* சுதர்சன் ராஜா 
* பீட்டர்சன் 
* யோகி
* டாக்டர் மேகநாத்
* டாக்டர் சாம்பசிவராவ் 
* டாக்டர் பாபு 
* கிருஷ்ணா
* ஜயலக்ஷ்மி 
* சர்மா மற்றும் பலர்.

## மேற்கோள்கள்

 
பகுப்பு:சுஜாதாவின் புதினங்கள்
மாலிச் சிக்கல்

**மாலிச் சிக்கல்** (*Mali conflict*) மேற்காப்பிரிக்க நாடான மாலியில் அசவாத் என்று அறியப்படும் வடக்கு மாலிப் பகுதிக்கு தன்னாட்சி அல்லது விடுதலை கோரி அரசுக்கெதிராக நடத்தப்பட்டு வரும் போராட்டத்தைக் குறிக்கிறது. சனவரி 17, 2012 முதல் பல்வேறு போராட்டக்குழுக்கள் இந்த உள்நாட்டுப் போரில் ஈடுபட்டு வருகின்றன. அசவாத் விடுதலைக்கான தேசிய இயக்கம் (MNLA) துவாரெக் இனத்தவருக்கென தனிநாடு கோரி போராடி வருகிறது.  இப்பகுதியினை ஏப்ரல் 2012இல் இந்த இயக்கம் கைப்பற்றியது. துவக்கத்தில் இந்த இயக்கத்திற்கு இசுலாமியக் குழு அன்சர் தினே ஆதரவளித்து வந்தது; ஆனால் அசவாத்திலிருந்து  மாலிப்படைகள் துரத்தப்பட்ட பின்னர் அன்சர் தினே இசுலாமிய சாரியா சட்டத்தை செயல்படுத்தியதால் இரு குழுக்களுக்குமிடையே வேறுபாடு எழுந்தது. அதிலிருந்து  அசவாத் விடுதலைக்கான தேசிய இயக்கம் அன்சர் தினேவுடனும்  மற்றொரு இசுலாமிய குழுவான அல் குவைதாவின் மாலி பிரிவான மேற்காப்பிரிக்க ஒற்றுமை மற்றும் ஜிகாத்திற்கான இயக்கத்துடனும்  மோதல்கள் நிகழ்த்தி வருகிறது.

இந்தச் சிக்கல் காரணமாக, மாலியின் அரசுத்தலைவர் தேர்தல்களுக்கு ஒரு மாதம் முன்னதாக, படைத்துறைப் புரட்சியால் மார்ச்சு 22, 2012 அன்று, அதிபர் அமடூ டூமனி டூரேயின் ஆட்சி கவிழ்க்கப்பட்டது. புரட்சிப் படையினர் மாலியின் மக்களாட்சியை நிலைநிறுத்தும் தேசியக் குழுவை நிறுவி நாட்டு அரசியலைப்பை இடைவிலக்கம் செய்தனர். இந்த நிலையற்ற தன்மையை பயன்படுத்திய போராளிகள் மாலியின் மூன்று பெரும் வடக்கு நகரங்களான —கிடால், காவ் மற்றும் டிம்பக்டூ—  ஆகியவற்றை அடுத்தடுத்து மூன்று நாட்களில் கைப்பற்றினர். ஏப்ரல் 5 அன்று டூயென்சாவைக் கைப்பற்றிய பின்னர் அசவாத் விடுதலை இயக்கம் தனது இலக்குகளை நிறைவேற்றியதாகவும் மேலும் போரிடுவதை நிறுத்திக் கொள்வதாகவும் கூறியது. இதற்கு அடுத்த நாளன்று அசவாத்தை தனிநாடாக அறிவித்தது.

மாலியின் படைகளுடன் ஆயுதப் போராட்டத்தை விலக்கிக் கொண்ட பிறகு அசவாத் விடுதலை இயக்கமும் இசுலாமியக் குழுக்களும் தங்களின் புதிய நாட்டின் குறிக்கோள்களைக் குறித்து வேறுபட்டனர். சூன் 27 அன்று, மேற்காப்பிரிக்க ஒற்றுமை மற்றும் ஜிகாத்திற்கான இசுலாமியக் குழுவும் அசவாத் விடுதலை தேசிய இயக்கமும் காவ் சண்டை எனக் குறிப்பிடப்படும்  மோதலில் ஈடுபட்டனர்; இப்போரில் அசவாத் விடுதலை இயக்கத்தினரின் செயலாளர் நாயகம் பிலால் அக் அச்செரிஃப் காயமடைந்ததுடன் காவ் நகரும் இசுலாமியர் கட்டுப்பாட்டுக்குள்   வந்தது. சூலை 17இல் அசவாத் இயக்கம் வடக்கு மாலியின் பிற நகரங்களை இசுலாமியப் போராளிகளிடம் இழந்தனர்.

சனவரி 11, 2013இல் வெளிநாட்டு நிதி உதவியும் பிரெஞ்சுப் படையினரின் உதவியும் நாடிய மாலி நாட்டரசின் கோரிக்கையை நிறைவேற்ற தாம் ஒப்புவதாக பிரான்சிய அதிபர்  பிரான்சுவா ஆலந்து அறிவித்தார்.

## சான்றுகோள்கள்

பகுப்பு:மாலி
பகுப்பு:அசவாத்
பகுப்பு:விடுதலை இயக்கங்கள்
பகுப்பு:விடுதலைப் போர்கள்
முந்நீர் விழா

**முந்நீர் விழா** என்பது சங்ககாலத்தில் நடைபெற்ற விழாக்களில் ஒன்று. பாண்டியன் பல்யாகசாலை முதுகுடுமிப் பெருவழுதி இந்த விழாவைக் கொண்டாடினான். அப்போது அவன் ‘செம்பொன்’ செல்வத்தை யாழிசைப் பாணர்களுக்கு வாரி வழங்கினான்.

முந்நீர் விழாவைப் பற்றிப் பிற்கால உரையாசிரியர்கள் குறிப்பிடுகின்றனர். 
*திருக்கோவையார் பழைய உரை  மேற்கண்ட பாடலை எடுத்துக்காட்டும் திருக்கோவையார் உரை முந்நீர்விழா கடல்தெய்வத்துக்கு எடுத்த விழா எனக் குறிப்பிட்டு முந்நீர் என்பது ஆற்றுநீர், ஊற்றுநீர், மேல்நீர் ஆகியவற்றைக் குறிக்கும் என விளக்குகிறது.
*நச்சினார்க்கினியர் 14 ஆம் நூற்றாண்டு மேற்காணும் உரையை எடுத்துக்காட்டி, முந்நீர் என்பது கடல். இது ஆகுபெயர். முந்நீர் என்பது ஆற்றுநீர், ஊற்றுநீர், மேல்நீர் ஆகியவற்றைக் குறிக்கும் என்பர். ஆற்றுநீர் மேல்நீர் ஆதலால் இது பொருந்தாது. முதிய நீர் என்பதும் பொருந்தாது. காரணம் முன்னைத் தோன்றிய கடல்நீரும் மேல்நீராகிய மழை இன்றேல் வளம் குன்றும். 
எனவே முந்நீர் என்பது மண்ணைப் படைத்தல், மண்ணின் வளம் காத்தல், மண்ணை அரித்து அழித்தல் ஆகிய மூன்று செய்கைகளை உடைய நீர் எனக் கொள்ளவேண்டும்  

இவற்றையெல்லாம் கருதிப் பார்த்தால் மூன்றுநீர் என்பதை முன்னோர் கருதிப் பார்த்த அறிவியல் கண்ணோட்டம் விளங்குவதோடு, அவற்றையெல்லாம் எண்ணி முந்நீர்விழாக் கொண்டாடிய பாங்கையும் உணரமுடிகிறது.
* கரிகாலனின் முன்னோர் 'நளியிரு முந்நீர் நாவாய் ஓட்டி'ய செய்தியோடு  இந்த முந்நீர் விழாவை **நாவாய்த் திருவிழா** எனக் கொள்வது பொருத்தமானது.
## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
## அடிக்குறிப்பு

பகுப்பு:சங்க காலப் பண்பாடு
தசைநாண்

**தசைநாண்** (tendon) எனப்படுவது பொதுவாக தசையை எலும்புடன் இணைக்கும் கடினமான நார் இணைப்பிழையப் பட்டையாகும். இது உடல் உறுப்புக்களில் ஏற்படக்கூடிய இழுவை நிலைகளுக்கு ஈடுகொடுத்து, உடலைப் பேண உதவும். இணைப்பிழை (Ligament), இழையப்படலம் (Fasia) போன்றவற்றைப் போன்றே, இந்த தசைநாண்களிலும் இருக்கும் கொலாஜன் வகைப் புரதமே இவற்றின் இந்த இயல்புக்குக் காரணமாகும். மேலும் தசைநாணில் இருக்கும் இலாஸ்டின் எனப்படும் மீண்மநார்ப் புரதமானது, இழுவைக்குட்படும் இழையங்கள் மீண்டும் தனது பழைய நிலைக்கு வருவதில் உதவும். தசைநாண்கள் தசைகளுடன் இணைந்து தொழிற்படும்.

## அமைப்பு

இழையவியல் அடிப்படையில், தசைநாணானது, ஒரு அடர்த்தியான இணைப்பிழைய உறையினால் மூடப்பட்ட, கட்டாக இருக்கும் அடர்த்தியான இணைப்பிழையங்களைக் கொண்டது. ஆரோக்கியமான தசைநாணில் அருகருகாக வரிசையில் நெருக்கமாக அடுக்கப்பட்ட கொலாஜன் நார்கள் காணப்படுவதுடன், அவை வெள்ளை நிறமாக இருக்கும். கிட்டத்தட்ட 30 % நீரைக் கொண்டதாக இருக்கும் தசைநாணானின் உலர்நிறையில் ~86% கொலாஜன், 2% இலாஸ்டின், 1–5% proteoglycans இருப்பதுடன், 0.2% செப்பு, மாங்கனீசு, கல்சியம் போன்ற கனிமப்பொருட்களும் காணப்படும்.

## மேற்கோள்கள்

பகுப்பு:உடற்கூற்றியல்
எழுத்துவர்த்தனம்

**எழுத்துவர்த்தனம்** என்பது சித்திரக்கவி வகைகளில் ஒன்று. பாடலில் எழுத்தின் விரிவு வளரும். 

எடுத்துக்காட்டு
:மாத்திரை ஓரெழுத்துச் சொல்லும்,மற் றொன்று
:நிரப்பிட நீரிற்பூ ஒன்றாம் – நிரப்பிய
:வேறோர் எழுத்துய்க்க வீரரா சேந்திரனாட்(டு)  
:ஆறாம் எனவுரைக்க லாம்.  

இதன் விரிவுப் பாங்கு
: மாத்திரை ஓரெழுத்துச் சொல்லும் – கா
: மற்றொன்று நிரப்பிட நீரிற்பூ ஒன்றாம் – காவி (என்னும் பூ)
: நிரப்பிய வேறோர் எழுத்துய்க்க வீரராசேந்திரன் நாட்டு ஆறாம் - காவிரி

## குறிப்புகள்

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு இரண்டாம் பாகம், பதிப்பு 2005

பகுப்பு:தமிழ் இலக்கியம்
பெருந்தேவனார் (வீரசோழிய உரையாசிரியர்)

சங்ககாலப் பெருந்தேவனார், பாரதம் பாடிய பெருந்தேவனார், ஆகியோருக்குப் பின்னர் வாழ்ந்த **பெருந்தேவனார்** ஒருவர் வீரசோழியம் என்னும் இலக்கண நூலுக்கு விரிவுரை எழுதியுள்ளார். இவரது காலம் 12-ஆம் நூற்றாண்டு. இவர் தமது உரையில் வீரராசேந்திரன் (1063-1070) பற்றிய ஐந்து வெண்பாப் பாடல்களை மேற்கோளாகத் தந்துள்ளார்.

வீரசோழியம் என்ற நூலில் ஆசிரியர் புத்தமித்திரரின் மாணாக்கர் இந்தப் பெருந்தேவனார். இருவரும் பௌத்தர்கள். 
* நூல் - **[[வீரசோழியம் பெருந்தேவனார் உரை]]**
இந்த உரையின் இறுதியில் காணப்படும் பாடல் ஒன்று இந்த உரைநூலுக்குச் சிறப்புப் பாயிரம் போல அமைந்துள்ளது. பொன்பற்றிக் காவலன் பொன்பற்றி என்னும் ஊர் அறந்தாங்கி வட்டத்தில் பொன்பேத்தி என்னும் பெயருடன் இன்று வழங்கிவருகிறது. (புத்தமித்திரன்) வீரசோழியம் செய்தான். இந்த நூல் 181 காரிகை கட்டளைக்கலித்துறை கொண்டது. பெருந்தேவனார் இதற்குப் பொழிப்புரை செய்தார். – என்னும் செய்திகள் இந்தப் பாடலில் குறிப்பிடப்பட்டுள்ளன.

வீரசோழியம் ஐந்திலக்கணம் கூறும் நூல். இது தமிழ்நாட்டில் அதிகம் பயிலப்படவில்லை. ஆசிரியர் பௌத்தர் என்பதால் இலங்கை சிங்களவரால் பயிலப்பட்டு வந்ததாகத் தெரிகிறது.

உரை பற்றிய சில குறிப்புகள்
*எழுத்துவர்த்தனம் என்னும் சித்திரக்கவி பாடல் ஒன்றை உரையில் மேற்கோளாகத் தருகிறது.
* புத்தமித்திரரின் முன்னோர்களில் ஒருவனான சேந்தன் என்பவன் தொண்டைமானின் படைத்தலைவன், சிங்களத்து அரையன், வில்லவன் ஆகியோரை வென்ற செய்தியைக் குறிப்பிடும் கலிப்பா ஒன்று உரையில் உள்ளது.
*சேந்தனைப் புகழும் வெண்பா ஒன்று உள்ளது.
*நாகப்பட்டினம், தஞ்சாவூர், உறையூர் என்பன நாகை, தஞ்சை, உறந்தை எனக் கடைக்குறைந்து நின்றன என இவ்வுரை குறிப்பிடுகிறது.
*தண்டியலங்காரம் நூலிலுள்ள மேற்கோள் பாடல்களும் இவரது உரையில் எடுத்தாளப்பட்டுள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
## அடிக்குறிப்பு

பகுப்பு:நூலாசிரியர்கள்
பகுப்பு:12 ஆம் நூற்றாண்டுத் தமிழ் நூல்கள்
திருமுருகாற்றுப்படை பழைய உரை

**திருமுருகாற்றுப்படை பழைய உரை** என்பது திருமுருகாற்றுப்படை நூலுக்கு அமைந்த பழமையான உரைகள் ஐந்தனுள் ஒன்று. பத்துப்பாட்டு முழுமைக்கும் எழுதப்பட்ட நச்சினார்க்கினியர் உரை, பரிப்பெருமாள், பரிமேலழகர், பரிதியார், பழைய உரையாசிரியர் – ஆகியோரின் உரைகள் அந்த ஐந்து உரைகள்.

இவற்றுள் பழைய உரை வையாபுரிப்பிள்ளை விரிவான ஆராய்ச்சி முன்னுரையுடன் செந்தமிழ் இதழில் 1943-ல் வெளிவந்துள்ளது.

14 ஆம் நூற்றாண்டில் வாழ்ந்த நச்சினார்கினியார் இவ்வுரையை மேற்கோள் காட்டிவிளக்குவதால் இதன் காலம் 13 ஆம் நூற்றாண்டு எனக் கொள்ளப்படுகிறது.

இந்தப் பழைய உரையின் சிறப்புகளில் ஒன்று.

முருகன் குன்றுதோறும் ஆடுகிறான்.
 
மென் தோள் பல் பிணை தழீஇ, தலைத்தந்து,	
குன்றுதோறு ஆடலும் நின்ற தன் பண்பே	 

குறத்தியரின் தோளைப் பிணையாகத் தழுவிக்கொண்டு **தலைத்தந்து** குன்றுதோறும் ஆடுகிறான். இதில் வரும் ‘தலைத்தந்து’ என்னும் தொடரை இவ்வுரை சிறப்பாக விளக்குகிறது.
*முதற்கை கொடுத்து 
*முதற்கை கொடுக்கும் 
*கூத்திடத்தே தலைக்கை கொடுத்தல் தொழிலைக் கொள்கையினாலே 
*”அவர்கள்(மகளிர்) களவு அறிந்து அவர்களுக்கு அடைக்கலம் கொடுத்து” என்பது இங்குக் குறிப்பிடப்படும் திருமுருகாற்றுப்படை பழைய உரை. காதல் கொள்ளும் மகளிர்க்கு முருகன் அவர்களுடன் சேர்ந்து துணங்கை ஆடி அடைக்கலம் தருகிறான் என்பது இவ்வுரையின் விளக்கம்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
ஏரன் சுவோற்சு

**ஏரன் சுவோற்சு** (*Aaron H. Swartz*; நவம்பர் 8, 1986 - சனவரி 11, 2013) ஓர் அமெரிக்க கணினி நிரலாளர், எழுத்தாளர், அரசியல் ஒழுங்கமைப்பாளர், இணையச் செயற்பாட்டாளர்.  இவர் இணையத்தில் தகவல்களைப் பகிரப் பயன்படும் ஆர்.எசு.எசு சீர்தரத்தின் முதல் பதிப்பின் இணை ஆக்கர். இவர் வெப்.பிவை (web.py) எனப்படும் வலைத்தள சட்டகத்தை எழுதினார்.  திறந்த நூலகத்துக்கான கட்டமைப்பை உருவாக்கினார்.  முன்னேற்றத்தைக் கோரு (Demand Progress) என்ற அமைப்பின் நிறுவனர்.  பூட்டப்பட்ட தரவுத்தளங்களை திறந்த வெளிக்கு கொண்டுவருவதற்கான பல்வேறு செயற்பாடுகளில் ஈடுபட்டு இருந்தார்.  இணையத்தை அரசுகள் கட்டுப்படுத்த கொண்டுவந்த பல்வேறு சட்டங்களை முன்னின்று வெற்றிகரமாக எதிர்ப்பதில் முக்கியப் பங்கு கொண்டார்.

சனவரி 11, 2013 அன்று தனது 26 வயதில் இவர் தற்கொலை செய்துகொண்டார்.  பூட்டப்பட்ட ஆய்விதழ்களை திறந்த வெளியில் கொண்டுவருவதற்கான இவரது கொந்தர் செயற்பாடுகளுக்காக இவர் மீது ஐக்கிய அமெரிக்க அரசால் பல்வேறு குற்ற வழக்குகள் தொடுக்கப்பட்டு இருந்தன. இவற்றால் இவர் கடுமையாகப் பாதிக்கப்பட்டு இருந்தார் என இவரது குடும்பம் வெளியிட்ட அறிக்கையில் கூறப்பட்டுள்ளது.

ஏரனின் நிறுவனமான இன்போகாமி சனவரி 2006 அன்று ரெட்டிட் நிறுவனத்துடன் இணைந்தது. இணைந்த நிறுவனமான ரெட்டிட்டில் இவர் ரெட்டிட் நிறுவனர்களுக்கு இணையான உரிமையோடு இருந்தார். செய்தியாளர்களாலும் முதலீட்டாளர் பவுல் கிரகாமாலும் ரெட்டிட்டின் இணை தோற்றுவிப்பாளர் என அழைக்கப்பட்டார் 

ஏரனின் இறப்பைப் பற்றி உலகளாவிய வலையின் கண்டுபிடிப்பாளர் ரிம் பேர்னேர்சு லீ பின்வரும் கூற்றைத் தெரிவித்துள்ளார்.  "அரோன் இறந்துவிட்டான். உலகில் அலைபவர்களே, நாம் ஒரு விவேகமான மூத்தவனை இழந்துவிட்டோம்.  நல்லதுக்கான கொந்தர்களே, எம்மில் ஒருவன் வீழ்ந்துவிட்டான்.  எல்லாப் பெற்றோர்களே, நாம் ஒரு குழந்தையை இழந்துவிட்டோம். அனைவரும் அழுவோம்.

## மேற்கோள்கள்


பகுப்பு:கணினி நிரலர்கள்
பகுப்பு:தற்கொலை செய்து கொண்டோர்
பகுப்பு:2013 இறப்புகள்
பகுப்பு:1986 பிறப்புகள்
பகுப்பு:அமெரிக்க இறைமறுப்பாளர்கள்
பகுப்பு:காப்புரிமைக் கொள்கையாளர்
சுலாவெசி கடல்

**சுலாவெசி கடல்** (இந்தோனேசிய மொழி: லாவுத் சுலாவெசி) (en:Celebes Sea) மேற்கு பசிபிக் பெருங்கடலில், தெற்கில் சுலாவெசி, மேற்கில் இந்தோனேசியாவில்  உள்ள கலிமந்தான், கிழக்கில் சங்கிஹி தீவுச்  சங்கிலி, வடக்கில்  சுலு கடல், சுலு  தீவுக்கூட்டம், பிலிப்பீன் நாட்டைச் சேர்ந்த மிண்டனாவோ  ஆகிய பகுதிகளுக்கு இடைப்பட்ட கடல் பகுதியாகும். இந்தக் கடலின் அதிகபட்ச ஆழம் 20.300 அடி (6,200 மீ)  ஆகும்.  இதன்  பரப்பளவு  கிழக்கு மேற்காக 520 மைல் (837 கி.மீ.)  எனவும், வடக்கு தெற்ககாக  420 மைல் (675 கி.மீ.) எனவும்,  மொத்த மேற்பரப்பு   110,000 சதுர மைல்கள் (280,000 கி.மீ. 2) என்று கணக்கிடப்பட்டு உள்ளது. **சுலாவெசி கடல்** மக்கசார் நீரிணை வழியாக தென்மேற்கு பக்கத்தில் சாவகக் கடல் பகுதியில் இணைகிறது.

## மேற்கோள்கள்

பகுப்பு:இந்தோனேசியா
பகுப்பு:அமைதிப் பெருங்கடலின் கடல்கள்
பகுப்பு:கடல்கள்
பகுப்பு:சுலாவெசி
சாவகக் கடல்

**சாவகக் கடல்** (*Java Sea*, இந்தோனேசியம்: *Laut Jawa*, லாவுத் ஜாவா) 320,000 கி.மீ.² பரப்பளவு கொண்ட ஓர் ஆழம் குறைவான கடல். இப்பகுதியின் கடல் மட்டங்கள் பனி யுகத்தின் இறுதியில் உயர்ந்தமையால் உருவாக்கப்பட்டது. ஜாவா கடல் தெற்கில் சாவகம், வடக்கில் போர்னியோ, மேற்கில் சுமாத்ரா, கிழக்கில் சுலாவெசி ஆகிய தீவுகளால் சூழப்பட்டுள்ளது. சாவகக் கடல் வடமேற்குப் பக்கத்தில் கரிமாத்தா நீரிணை வழியாகத் தென்சீனக் கடல் பகுதியுடன் இணைகிறது.

பகுப்பு:கடல்கள்
பகுப்பு:இந்தோனேசியா
பகுப்பு:போர்னியோ